Čo je tamper a ktorý je najlepší?
Tamper je označenie pre „utláčadlo“, ktorým zatlačíte a zároveň urovnáte kávu v páke. Na to, aby ste si pripravili skutočne lahodnú kávu, musí byť utlačená naozaj dobre. Najlepšie tampery sú preto vyrobené z kovu. Avšak pozor, v kombinácii s pákou, ktorá má plastovú rúčku, nefungujú príliš dobre. Na drahších modeloch môže byť táto pomôcka pripevnená priamo na tele kávovaru. V tomto prípade budete na kávu v páke tlačiť smerom zdola nahor, čo nie je najefektívnejšie.
Presné intervaly odvápňovania závisia od kvality vody, ktorú používate. Pri pitnej vode „z kohútikov“, je dobré zistiť jej tvrdosť. Tvrdá voda = rýchlejšie zavápnenie. Vo všeobecnosti sa odporúča kávovar odvápňovať raz za 2 – 3 mesiace. Ak máte veľmi tvrdú vodu, k tomuto kroku pristúpte pokojne i raz za mesiac. Naopak, mäkká voda kávovar „zašpiní“ až po 3 – 6 mesiacoch.